Agallamh le Banphrionsa na Breataine Bige (1995)

Rinne iriseoir de chuid an BBC, Martin Bashir, agallamh le Banphrionsa na Breataine Bige, Diana, ar 20 Samhain 1995.  Agallamh ionraic, conspóideach ba ea é, a rinne Bashir le Diana do chlár Panorama an BBC.

Sa bhliain 2021, bhí leithscéal gafa ag Bashir faoin agallamh. Tharraing an scannal náire ar an BBC.
clé|mion|444x444px|Bashir

 Feall 
Sa bhliain 2020 cuireadh an Breitheamh John Dyson (breitheamh sinsearach a bhí éirithe as) i mbun fhiosrúcháin neamhspleách. Chinn tuarascáil Dyson in 2021 gur choimisiúnaigh Martin Bashir ráitis bhainc a bhí go hiomlán bréagach chun brú a chur ar Diana. Dar le Bashir, bhí airgead á thabhairt do roinnt cuiditheoirí de chuid Diana chun súil a choimeád uirthi, rud nár tharla riamh.

Thaispeáin Bashir, a bhí 58 ag an am, na ráitis do dheartháir Diana, Charles Spencer, in iarracht cur ina luí air cruinniú a shocrú idir Bashir agus Diana agus chun muinín a chothú idir é agus Diana.

Craoladh t-agallamh míchlúiteach idir Diana agus Bashir ar an 20 Samhain 1995.  Tharraing an t-agallamh mí-chlú ar Diana.

 Clár Channel 4 
Sa bhliain 2017, chraol Channel 4 Diana: In Her Own Words. Rinneadh "iarracht dea-dhealramh a chur ar dhrochghnó."   

 Leithscéal tláithíneach 
I mí na Bealtaine 20201, bhí a leithscéal gafa ag Martin Bashir, faoin agallamh. Dúirt Martin Bashir le Nuachtán an Sunday Times go raibh an-aiféala air. Dúirt sé nach raibh sé ag iarraidh Diana a ghortú in aon slí agus dúirt sé gur chreid sé nár ghortaigh sé í.

Ghabh an t-iriseoir leithscéal leis an Prionsa William agus an Prionsa Harry. Ach  ní raibh cuma na fírinne ar an leithscéal. Ag an am céanna, dúirt Bashir go raibh na líomhaintí a bhí déanta ag ceangal an mhéid a rinne sé le bás Diana míréasúnta.

Dúirt Prionsa William áfach go raibh tionchar mór ag an méid a rinne Bashir ar an meath a tháinig ar an gcaidreamh a bhí ag a thuismitheoirí agus dúirt sé gur chuir an méid a tharla go mór le himní, paranóia agus aonrú Diana sna blianta deireanacha a bhí aici ar an saol.

 Féach freisin 

 Diana, Banphrionsa na Breataine Bige

 Tagairtí 

Catagóir:1995
Catagóir:BBC
Catagóir:Scannail
Catagóir:Ríshliocht Windsor
Catagóir:Iriseoireacht